रमाइलो त के भने यो सफ्टवेयर बजारमा आएको जम्मा ६ महिना भयो, बजार प्रवद्र्धनमा भने एक रुपियाँ पनि खर्च गर्नुपरेको छैन । ५३ वटा स्कुलले सफ्टवेयर खरिद गरिसके । दमक, विराटनगर र इटहरीबाट पनि उस्तै माग भइरहेको छ । यति बहुआयामिक फाइदा भए पनि सफ्टवेयर, एप्स अनि वेबसाइटको जम्मा ३० हजार रुपियाँ । जबकि, यति रकममा त सामान्य बेवसाइट पनि बन्दैन । अफलाइन सफ्टवेयर बनाउन तल्लीन लिम्बू भन्छन्, “पैसाको कारण कुनै विद्यालय प्रविधिबाट टाढा नहून् र विद्यार्थी गलत बाटोमा नलागून् भन्ने सोचले सस्तोमा बेचिरहेका छौँ ।”
